માનવમિત્ર, નવી દિલ્હી : કોંગ્રેસ અધ્યક્ષ રાહુલ ગાંધીએ એક સમિટમાં ભાજપ પર આકરા પ્રહાર કરતાં જણાવ્યું હતું કે સરકાર પોતાનાં લોકો સાથે જ લડી રહી છે. રાહુલ ગાંધીએ ભાજપના મંદિર પોલિટિક્સ પર નિશાન તાકતાં જણાવ્યું હતું કે તેઓને લાગે છે ફક્ત તેમનાં લોકો જ મંદિર જાય છે. રાહુલ ગાંધીએ કહ્યું કે હું વર્ષોથી મંદિર, મસ્જિદ અને ગુરુદ્વારા જાવ છું. અચાનક તેને પબ્લિસિટી મળવા લાગી છે. મને લાગે છે કે ભાજપને આ પસંદ નથી આવી રહ્યું.